2017. gada Rīkojums Nr.

Rīgā (prot. Nr.   .§)

**Par finansējuma piešķiršanu Latvijas Republikas Prokuratūrai nekustamā īpašuma Aspazijas bulvārī 7, Rīgā, nomas maksas, aprīkojuma, pārcelšanās un citu saistīto izdevumu segšanai”**

 1. Likumprojektā „Par vidēja termiņa budžeta ietvaru 2018., 2019. un 2020. gadam” un likumprojektā “Par valsts budžetu 2018. gadam” un turpmāko gadu valsts budžeta likumprojektos Latvijas Republikas Prokuratūras budžetā paredzēt finansējumu:

* 1. ilgtermiņa saistības nekustamā īpašuma (nekustamā īpašuma kadastra Nr. 0100 005 0090) Aspazijas bulvārī 7, Rīgā, nomas maksas izdevumu segšanai valsts akciju sabiedrībai „Valsts nekustamie īpašumi” 2021.gadā un turpmākajos gados 25 989 360 *euro* apmērā (līdz 2040. gadam (ieskaitot) katru gadu 1 299 468 *euro*)”;
	2. nekustamā īpašuma (nekustamā īpašuma kadastra Nr. 0100 005 0090) Aspazijas bulvārī 7, Rīgā, uzturēšanas (komunālo pakalpojumu) izdevumu segšanai 2021.gadā un turpmāk ik gadu 128 520 *euro* apmērā;
	3. aprīkojuma iegādes izdevumu segšanai 2020.gadā 1 343 732 *euro* apmērā;
	4. pārcelšanās uz nekustamo īpašumu (nekustamā īpašuma kadastra Nr. 0100 005 0090) Aspazijas bulvārī 7, Rīgā, izdevumu segšanai 2021.gadā 35 938 *euro* apmērā.

 2. Finanšu ministrijai (valsts akciju sabiedrībai „Valsts nekustamie īpašumi”):

* 1. izdevumus Prokuratūras administratīvās ēkas izveidi šā rīkojuma 1.1. apakšpunktā minētajā objektā segt no valsts akciju sabiedrības „Valsts nekustamie īpašumi” finanšu resursiem un pēc objekta nodošanas ekspluatācijā iekļaut tos nomas maksā;
	2. nodrošināt šā rīkojuma 1.1.apakšpunktā minētā objekta būvniecības darbu pabeigšanu līdz 2020. gada 31. decembrim, nosakot, ka plānotais nomas līguma sākuma termiņš ir 2021.gada 1.janvāris;
	3. ja pēc būvprojekta izstrādes, pirms būvdarbu līguma noslēgšanas vai būvdarbu laikā provizoriskie būvniecības izdevumi objektīvu vai ekonomiski pamatotu iemeslu dēļ mainās, iesniegt Ministru kabinetā rīkojuma projektu par šā rīkojuma 1.1.apakšpunktā minēto ilgtermiņa saistību precizēšanu;
	4. četru mēnešu laikā pēc šā rīkojuma 2.2. apakšpunktā minētā uzdevuma izpildes iesniegt Ministru kabinetā rīkojuma projektu par šā rīkojuma 1.1. apakšpunktā minēto ilgtermiņa saistību precizēšanu.

3. Atzīt par spēku zaudējušu Ministru kabineta 2015.gada 29.jūnija rīkojumu Nr. 338 „Par finansējuma piešķiršanu Latvijas Republikas Prokuratūrai nekustamā īpašuma Aspazijas bulvārī 7, Rīgā, un ēkas Kalnciema ielā 14, Rīgā, telpu nomas maksas, aprīkojuma, pārcelšanās un citu saistīto izdevumu segšanai” (Latvijas Vēstnesis, 2015, 126.nr.).

Ministru prezidents M.Kučinskis

Finanšu ministre D.Reizniece-Ozola